Ku tuba zuwa ga Allah ko mu lalataku da Al-Qunuti – Izala ga masu garkuwa da mutane ▷ Legit.ng
Ku tuba zuwa ga Allah ko mu lalataku da Al-Qunuti – Izala ga masu garkuwa da mutane
6 months ago 47 views by Muhammad Auwal
Kungiyar Jama’atil Izalatil bidi’a wa iqamatissunnah ta gargadi miyagu masu satar mutane babu gaira babu dalili da nufin karbar kudin fansa dasu tuba zuwa ga Allah ko kuma su sha ruwan Al-qunuti daga bakin Malaman kungiyar.
“Musulunci ya haramta satar mutane, hakazalika kundin dokokin Najeriya ya hana garkuwa da mutane, don haka muna kira a garesu dasu tuba zuwa ga Allah, idan kuma ba haka ba zamu fara azumi na musamman da addu’o’I har sai Allah Ya karyasu da ikonsa.” Inji Jingir.
Sheikh Jingir ya bayyana ayyukan masu satar mutane a matsayin zalunci, wanda ya kamata kowa ya hada karfi da karfe wajen yakarsa don ganin an shawo kan lamarin, kamar yadda majiyar Legit.ng ta ruwaito.
Sa’annan Shehin Malamin yayi kira ga gwamnatoci a dukkanin mataka da hukumomin tsaro dasu zage damtse wajen kawar da matsalar satar mutane daya yawaita a yanzu ta hanyar samar ma matasa ayyukan yi.
A wani labarin kuma, iyalan Magajin garin Daura, Musa Umar Uba sun bayyana cewa yan bindigan da suka yi awon gaba dashi da daren Laraba sun nemesu a waya, kuma sun bashi dama yayi magana dasu.
50 minutes ago 204 views
Manya manyan jiragen ruwa guda 6 makare da man fetir sun shigo Najeriya